Bino Nicholas Muramagi yabyogeredde ku ttabi lya kkampuni ya City Tyres mu Industrial Area eggulo ku mukolo gw’okulonda nnamukisa asooka ku munaana abanaagenda okulaba empaka eziggalawo kalenda y’obumotoka bwa Formula One e Abu Dhabi mu November.
“Okutwala abantu mu Yas Marina e Abu Dhabi, obeera weenyigidde mu muzannyo gwa mmotoka.
City Tyres ngirabye mu mizannyo mingi okuli; basketball, chess, badminton n’omupiira ng’essaamu ssente.
Nsaba kkampuni endala zigirabireko mu kukulaakulanya emizannyo mu ggwanga,” Muramagi bwe yagambye.
Mu kalulu akaakwatiddwa, kkampuni ya Egine Properties Ltd ye yalondeddwa nga nnamukisa asooka, kitunzi wa City Tyres, Herbert Bashaasha, yagambye bajja kufunayo omukozi waayo omu.
lug_Latn lug_Latn lug_Latn lug_Latn lug_Latn